CELEX: 32020D0948
Language: hu
Date: 2020-06-26 00:00:00
Title: A Tanács (EU) 2020/948 határozata (2020. június 26.) az egyrészről az Európai Unió és tagállamai, másrészről Grúzia közötti közös légtér létrehozásáról szóló megállapodásnak az Unió nevében történő megkötéséről

3.7.2020   
               
               
                  HU
               
               
                  Az Európai Unió Hivatalos Lapja
               
               
                  L 212/3
               
            
         A TANÁCS (EU) 2020/948 HATÁROZATA
         (2020. június 26.)
         az egyrészről az Európai Unió és tagállamai, másrészről Grúzia közötti közös légtér létrehozásáról szóló megállapodásnak az Unió nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben annak 218. cikke (6) bekezdése második albekezdése a) pontjának v. alpontjával és 218. cikkének (7) bekezdésével,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     A Bizottság a tárgyalások megkezdésére való felhatalmazásáról szóló tanácsi határozatnak megfelelően az Európai Unió és tagállamai nevében tárgyalásokat folytatott Grúziával a közös légtér létrehozásáról szóló megállapodásról (a továbbiakban: a megállapodás).
                  
               
                     (2)
                  
                  
                     A megállapodást – figyelemmel annak egy későbbi időpontban történő megkötésére – 2010. december 2-án aláírták, összhangban a Tanács és az Európai Unió tagállamainak a Tanács keretében ülésező képviselői által elfogadott 2012/708/EU határozattal (2).
                  
               
                     (3)
                  
                  
                     A Horvát Köztársaság kivételével valamennyi tagállam ratifikálta a megállapodást. A Horvát Köztársaság a 2011. december 5-i csatlakozási szerződéshez csatolt csatlakozási okmányban előírt eljárásnak megfelelően csatlakozik a megállapodáshoz. A Horvát Köztársaság csatlakozásáról szóló vonatkozó jegyzőkönyvet 2014 novemberében írták alá.
                  
               
                     (4)
                  
                  
                     A megállapodást az Unió nevében jóvá kell hagyni.
                  
               
                     (5)
                  
                  
                     A 2012/708/EU határozat 3. és 4. cikke a megállapodásban foglalt különféle ügyek tekintetében több, döntéshozatallal és képviselettel kapcsolatos rendelkezést tartalmaz. Az Európai Bíróság C-28/12 sz. ügyben hozott 2015. április 28-i ítéletére (3) tekintettel néhány említett rendelkezés alkalmazását meg kell szüntetni. Tekintettel a Szerződésekre, nincs szükség sem az ezen ügyekre vonatkozó új rendelkezésekre, sem pedig a tagállamok tájékoztatási kötelezettségére vonatkozó rendelkezésekre. Következésképpen a 2012/708/EU határozat 3. cikke (2)-(5) bekezdésének, valamint 4. és 5. cikkének alkalmazását e határozat hatálybalépésének időpontjában meg kell szüntetni,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Unió és tagállamai, másrészről Grúzia közötti közös légtér létrehozásáról szóló megállapodást (a továbbiakban: a megállapodás) a Tanács az Unió nevében jóváhagyja (4).
         
         
            2. cikk
            A megállapodás 29. cikkében előírt értesítést az Unió nevében a Tanács elnöke teszi meg.
         
         
            3. cikk
            A megállapodás 22. cikke szerinti vegyes bizottság által kizárólag az uniós jogszabályoknak a megállapodás III. mellékletébe (A polgári légi közlekedés szabályai) történő felvételéről – adott esetben a szükséges technikai kiigazításokkal – elfogadandó határozatok tekintetében az Unió által képviselt álláspontot a Bizottság fogadja el, az álláspontnak a Tanács vagy a Tanács döntésétől függően a Tanács előkészítő szervei számára konzultációra történő benyújtását követően.
         
         
            4. cikk
            A 2012/708/EU határozat 3. cikke (2)–(5) bekezdésének, valamint 4. és 5. cikkének alkalmazása az e határozat hatálybalépésének napján megszűnik.
         
         
            5. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 26-án.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  2020. június 17-i egyetértés (a Hivatalos Lapban még nem tették közzé).
         
            (2)  A Tanács és a tagállamok kormányainak a Tanács keretében ülésező képviselőinek 2012/708/EU határozata (2010. október 15.) az egyrészről az Európai Unió és tagállamai, másrészről Grúzia között a közös légtér létrehozásáról szóló megállapodás aláírásáról és ideiglenes alkalmazásáról (HL L 321., 2012.11.20., 1. o.).
         
            (3)  ECLI:EU:C:2015:282.
         
            (4)  A megállapodás szövegét a HL L 321., 2012.11.20-i számának 3. oldalán hirdették ki az aláírásról szóló határozattal együtt.